เสริมสร้างความสะอาดของจุดซ่อนเร้นด้วยวิถีการใช้ชีวิต รักษาการติดเชื้อบริเวณจุดซ่อนเร้น ทำความสะอาดบริเวณจุดซ่อนเร้นของคุณ
กุญแจสำคัญในการรักษาสุขภาพของจุดซ่อนเร้นก็คือสารอาหารและการทานอาหารที่สมดุลเช่นเดียวกับการรักษาความสะอาด ให้เพิ่มอาหารดังต่อไปนี้เพื่อเสริมสร้างความสะอาดของจุดซ่อนเร้นของคุณ   น้ำแครนเบอร์รี่สามารถช่วยป้องกันเชื้อราได้   โยเกิร์ตจะช่วยรักษาสมดุลความเป็นกรด-ด่าง   ผลิตภัณฑ์ถั่วเหลืองช่วยรักษาอาการแห้งและทำให้จุดซ่อนเร้นชุ่มชื้นอยู่เสมอ   ถั่วและแป้งมีวิตามินอีที่ช่วยป้องกันอาการแห้งและยังทำให้ผิวหนังมีสุขภาพดี   น้ำจะช่วยให้ร่างกายทำงานได้อย่างถูกต้อง นอกจากนี้ยังเป็นสิ่งที่สำคัญต่อสุขภาพของเยื่อบุต่างๆ ในร่างกาย เช่น บริเวณจุดซ่อนเร้น โดยเยื่อบุเหล่านี้จะต้องการความชุ่มชื้นและต้องได้รับน้ำอย่างเพียงพอ ดื่มน้ำ 8 แก้วต่อวันจะช่วยเสริมสร้างสารหล่อลื่นและช่วยลดกลิ่นบริเวณจุดซ่อนเร้นได้ การฝึกมีเพศสัมพันธ์อย่างปลอดภัยจะช่วยลดการเกิดแบคทีเรียก่อโรคและโรคติดต่อทางเพศสัมพันธ์ นอกจากนี้ยังช่วยเสริมสร้างสุขภาพของจุดซ่อนเร้นได้อีกด้วย  ใช้ถุงยางอนามัยขณะมีเพศสัมพันธ์เสมอ โดยเฉพาะถ้าคุณไม่ได้มีความสัมพันธ์แบบรักเดียวใจเดียว ตรวจสอบให้แน่ใจว่าคุณเปลี่ยนถุงยางอนามัยในขณะที่เปลี่ยนลักษณะการมีเพศสัมพันธ์ เช่นเปลี่ยนจากเพศสัมพันธ์ทางปากเป็นเพศสัมพันธ์แบบสอดใส่ การทำแบบนี้จะช่วยป้องกันแบคทีเรียที่ก่อโรคไม่ให้เข้าไปในจุดซ่อนเร้นของคุณได้ ใช้สารหล่อลื่นขณะมีเพศสัมพันธ์ สารหล่อลื่นจะช่วยป้องกันผิวหนังบริเวณจุดซ่อนเร้นจากการระคายเคือง สารหล่อลื่นที่หลั่งออกมาจากธรรมชาตินั้นบางครั้งก็ไม่เพียงพอ การใช้สารหล่อลื่นเทียมจะช่วยไม่ให้เกิดการฉีกขาดและระคายเคือง หลีกเลี่ยงการใช้เจลปิโตรเลียมหรือผลิตภัณฑ์ที่ทำมาจากน้ำมัน เพราะสารเหล่านี้จะไปทำลายยางของถุงยางอนามัย ซึ่งจะทำให้ประสิทธิภาพลดลงและยังทำให้เกิดการติดเชื้อในจุดซ่อนเร้นได้   คุณอาจจะอยากอาบน้ำหลังจากมีเพศสัมพันธ์ เพราะคุณจะสามารถล้างสารคัดหลั่งจากร่างกายและสารตกค้างจากถุงยางอนามัย ซึ่งสิ่งเหล่านี้จะทำให้เกิดความระคายเคืองหรือเกิดการติดเชื้อ การเข้ารับการตรวจจากนรีแพทย์อยู่เสมอเป็นสิ่งที่สำคัญในการรักษาสุขภาพของจุดซ่อนเร้นให้ดีอยู่เสมอ   ในระหว่างการทดสอบจากนรีแพทย์นั้น แพทย์อาจจะใช้การตรวจแปปสเมียร์ (Pap Smear) ซึ่งจะช่วยวินิจฉัยโรค (เช่น โรคมะเร็ง) หรือโรคที่ส่งผลต่อสุขภาพของจุดซ่อนเร้นและระบบสืบพันธ์   เมื่อคุณอายุ 21 ปี นรีแพทย์จะทำการคัดกรองมะเร็งปากมดลูก (Cervical screening) ซึ่งจะใช้สังเกตความเปลี่ยนแปลงในมดลูกและใช้ในการวินิจฉัยโรคมะเร็ง การรักษาจุดซ่อนเร้นให้แห้งและสะอาดเป็นสิ่งสำคัญในการลดโอกาสการติดเชื้อและควบคุมการเจริญเติบโตของแบคทีเรีย เนื้อผ้าบางชนิดจะไปเพิ่มความร้อนและความชุ่มชื้นให้กับจุดซ่อนเร้น ดังนั้น ให้หลีกเลี่ยงสิ่งดังต่อไปนี้   ใส่ชุดชั้นในที่ทำมาจากผ้าฝ้ายแทนกางเกงในหนังแบบ thongs หลีกเลี่ยงการใส่เสื้อผ้าที่รัดรูป เปลี่ยนชุดว่ายน้ำที่เปียกและชุดออกกำลังกายที่ชุ่มเหงื่อทันทีหลังจากใช้งานเสร็จแล้ว เมื่อคุณมีประจำเดือน จุดซ่อนเร้นของคุณจะชื้น ดังนั้น การเปลี่ยนผลิตภัณฑ์เป็นประจำจึงเป็นสิ่งสำคัญ ความชื้นและความร้อนที่มากเกินไปจะทำให้ติดเชื้อได้ง่ายขึ้น   เปลี่ยนผ้าอนามัยทุก 2-8 ชั่วโมงในช่วงระหว่างมีประจำเดือน เมื่อคุณไม่มีประจำเดือน ให้หลีกเลี่ยงการใส่ผ้าอนามัยและแผ่นอนามัยเพื่อซับตกขาวจากจุดซ่อนเร้น เพราะจะทำให้เกิดความอับชื้น ซึ่งจะเพิ่มโอกาสการติดเชื้อที่มาจากแบคทีเรียและเชื้อรา ถ้าคุณจำเป็นต้องใช้แผ่นอนามัย ให้คอยเปลี่ยนอยู่เสมอ การติดเชื้อรานั้นเป็นการติดเชื้อบริเวณจุดซ่อนเร้นโดยทั่วไป ซึ่งเกิดจากการเติบโตของเชื้อรา Candida albicans ที่มากเกินไป   การเติบโตของเชื้อรา Candida albicans ที่มากเกินไปนั้นมักจะมาจากการใช้ยาปฏิชีวนะ การตั้งครรภ์ โรคเบาหวานที่ไม่ได้รับการควบคุม ระบบภูมิคุ้มกันเสียหาย หรือการเปลี่ยนแปลงของปากมดลูก อาการติดเชื้อรานั้นมีดังนี้ อาการคันและแสบ เกิดอาการเจ็บขณะปัสสาวะ มีอาการตกขาวสีเทาหรือมีสีขาวแต่มีหนืด เจ็บปวดระหว่างมีเพศสัมพันธ์ และแคมเล็กมีสีแดงและบวม    การติดเชื้อราสามารถรักษาได้ด้วยการใช้ยาต้านเชื้อรา อาจจะเป็นแบบเม็ดหรือยาเหน็บ ตัวอย่างเช่น ยา Butoconazole (Gynazole-1) Miconazole (Monistat 3) Clotrimazole (Gyne-Lotrimin) และ Terconazole (Terazol 3)   ในกรณีที่ติดเชื้อรุนแรง แพทย์อาจจะสั่งยาต้านเชื้อราชนิดรับประทาน เรียกว่า ฟลูโคนาโซล (fluconazole) หรือชื่อทางการค้า Diflucan ลดโอกาสที่จะเกิดการติดเชื้อราด้วยการหลีกเลี่ยงการฉีดน้ำเพื่อทำความสะอาดจุดซ่อนเร้น หลีกเลี่ยงการใส่เสื้อผ้าที่รัดรูป การใส่กางเกงขาลีบ และเปลี่ยนเสิ้อผ้าที่เปียกให้เร็วที่สุด ในกรณีนี้เกิดจากการเจริญเติบโตของแบคทีเรียในช่องคลอดที่มากเกินไป และมักจะเกิดโดยทั่วไปในผู้หญิงอายุระหว่าง 15-44 ปี   ภาวะช่องคลอดอักเสบจากเชื้อแบคทีเรียนั้นคาดว่าเป็นผลมาจากความไม่สมดุลของปริมาณแบคทีเรียบริเวณจุดซ่อนเร้น การเปลี่ยนคู่นอนใหม่หรือมีคู่นอนหลายคน และการฉีดน้ำทำความสะอาดนั้นจะไปรบกวนสมดุลนี้ ซึ่งจะไปเปลี่ยนแบคทีเรีย “ที่ดี” ไปเป็นแบคทีเรีย “ก่อโรค”   ภาวะช่องคลอดอักเสบจากเชื้อแบคทีเรียอาจจะไม่มีอาการให้เห็น คุณอาจจะพบว่ามีอาการตกขาวหรือมีสีเทา เจ็บและแสบ หรือมีกลิ่นคาว และอาจจะเกิดอาการคันทั้งภายในและภายนอกช่องคลอด นอกจากนี้ ภาวะช่องคลอดอักเสบจากเชื้อแบคทีเรียอาจจะทำให้คุณเกิดความไวต่อโรคติดต่อทางเพศสัมพันธ์ได้อีกด้วย บางครั้งอาการแบบนี้ก็หายได้เองโดยไม่ต้องเข้ารับการรักษา แต่แพทย์อาจจะยังสั่งยาปฏิชีวนะให้คุณต่อไป อย่างไรก็ตาม หนทางที่ดีที่สุดในการป้องกันภาวะช่องคลอดอักเสบจากเชื้อแบคทีเรียคือการรักษาความสะอาดบริเวณจุดซ่อนเร้นซึ่งจะช่วยสร้างสมดุลของแบคทีเรียที่ดีต่อร่างกาย โรคติดต่อทางเพศสัมพันธ์นั้นเกิดจากการติดเชื้อแบคทีเรีย ไวรัส และปรสิตที่ติดต่อจากคนสู่คนผ่านเพศสัมพันธ์ที่ไม่ได้รับการป้องกัน โดยมีโรคติดต่อทางเพศสัมพันธ์มากกว่า 20 ชนิด เช่น หนองในเทียม (Chlamydia) โรคหนองในแท้ (Gonorrhea) โรคเริมที่เกิดบริเวณอวัยวะเพศ (Genital herpes) และ โรคช่องคลอดอักเสบจากเชื้อโปรโตซัว (Trichomoniasis)   โรคติดต่อทางเพศสัมพันธ์หลายชนิดนั้นไม่แสดงอาการ แต่ถ้าคุณเคยมีอาการ เช่น มีกลิ่นเหม็น สารคัดหลั่งมีสีขาว เหลือง ใสและสีเขียว มีอาการคัน และมีอาการเจ็บปวดระหว่างปัสสาวะ   แบคทีเรียและปรสิตที่ทำให้เกิดโรคติดต่อทางเพศสัมพันธ์นั้นสามารถรักษาได้ด้วยยาปฏิชีวนะ ในขณะที่บางชนิดก็ยังไม่สามารถรักษาให้หายได้ เช่น ไวรัสที่ส่งผลต่อระบบภูมิคุ้มกัน (HIV) และโรคเริมที่เกิดบริเวณอวัยวะเพศ แต่ยังสามารถจัดการได้ด้วยการรักษาทางการแพทย์   ถ้าคุณสงสัยว่าจะเป็นโรคติดต่อทางเพศสัมพันธ์ ให้ติดต่อกับแพทย์ทันทีและ/หรือนัดเวลาแพทย์เพื่อเข้ารับการตรวจ การทำความสะอาดจุดซ่อนเร้นด้วยวิธีที่ถูกต้องนั้นเป็นสิ่งสำคัญในการรักษาความสมดุลของระดับกรด-ด่าง และยังช่วยป้องกันการติดเชื้อได้อีกด้วย โดยปกติแล้วความเป็นกรด-ด่างจะอยู่ที่ 3.5 - 4.5 ในมาตรฐานระดับความเป็นกรด-ด่าง 0 -14 โดยการรักษาความเป็นกรดด่างนั้น คุณต้องทำดังนี้   ใช้สบู่ทั่วไปที่ไม่มีกลิ่นแทนที่จะใช้ครีมอาบน้ำ ที่สำคัญ อย่านำสบู่ถูเข้าไปในจุดซ่อนเร้นเป็นอันขาด ผลิตภัณฑ์บางชนิด (เช่น ครีมอาบน้ำ) มีระดับความเป็นกรดด่างอยู่ที่ 8 ซึ่งห่างจากระดับปกติที่จุดซ่อนเร้นควรจะเป็น จึงอาจทำให้เกิดอาการคัน ระคายเคือง และมีกลิ่นได้ สบู่ทั่วไปนั้นยังมีส่วนผสมของแอลกอฮอล์ (ที่ทำเพื่อให้เกิดกลิ่นหอม) น้อยมากเมื่อเทียบกับครีมอาบน้ำ ส่วนนอกของจุดซ่อนเร้น เช่น แคมเล็ก แคมใหญ่ (ส่วนที่ปกคลุมแคมเล็กเอาไว้) ควรจะทำความสะอาดด้วยสบู่และน้ำเปล่าทุกๆ วัน  ทำความสะอาดอย่างน้อยวันละหนึ่งครั้งเพื่อขจัดคราบเหงื่อ คราบปัสสาวะ และสารคัดหลั่งที่สะสมระหว่างวัน ใช้ผ้าสะอาดและมือเปล่าในขณะทำความสะอาด ผ้าที่แข็ง เป็นขุย และใยบวบนั้นจะทำให้เกิดการถลอกและทำให้ติดเชื้อได้ หลีกเลี่ยงการใช้สิ่งเหล่านี้ แล้วใช้ผ้านุ่มๆ หรือมือเปล่าแทน  นอกจากนี้ อย่าทำความสะอาดมากกว่า 1 ครั้งต่อวัน การทำความสะอาดมากเกินไปจะรบกวนการสร้างสมดุลความเป็นกรด-ด่าง และทำให้เกิดอาการแห้งด้วย การฉีดน้ำเข้าไปในจุดซ่อนเร้นนั้นจะไปทำลายแบคทีเรียที่เกิดตามธรรมชาติและการคัดหลั่ง คุณควรหลีกเลี่ยงการฉีดล้างด้วยเหตุผลดังนี้   การฉีดล้างจะไปรบกวนระดับความเป็นกรด-ด่าง และยังลดความเป็นกรดในจุดซ่อนเร้น ซึ่งจะทำให้ไวต่อการติดเชื้อมากยิ่งขึ้น การฉีดล้างจะช่วยกลบกลิ่นเพียงชั่วคราวแทนที่จะรักษากลิ่นให้หายไป ถ้าจุดซ่อนเร้นของคุณมีกลิ่นที่รุนแรง ให้ปรึกษาแพทย์แทนที่จะฉีดน้ำล้าง ผลิตภัณฑ์เหล่านี้มีส่วนผสมของน้ำหอมซึ่งจะไปรบกวนสมดุลของระดับความเป็นกรด-ด่างของจุดซ่อนเร้น และยังทำให้เกิดความระคายเคืองอีกด้วย    ถ้าคุณกังวลกับกลิ่นของจุดซ้อนเร้น แนะนำให้ไปปรึกษาแพทย์จะดีที่สุด กลิ่นบริเวณจุดซ่อนเร้นนั้นจะเปลี่ยนไปตามเวลาของการเกิดประจำเดือน ดังนั้น อย่าคิดว่าการเกิดกลิ่นเหม็นจะเป็นสัญญานของการติดเชื้อหรือเจ็บป่วยเสมอไป
ทานอาหารเพื่อสุขภาพ. ฝึกการมีเพศสัมพันธ์อย่างปลอดภัย. เข้ารับการตรวจกับแพทย์เป็นประจำ. ใส่เสื้อผ้าที่แห้งและสบาย. เปลี่ยนผลิตภัณฑ์ที่ใช้สำหรับประจำเดือนอยู่เสมอ. วินิจฉัยและรักษาการติดเชื้อรา. วินิจฉัยและรักษาภาวะช่องคลอดอักเสบจากเชื้อแบคทีเรีย (Bacterial vaginosis). ป้องกันโรคติดต่อทางเพศสัมพันธ์ (Sexually transmitted diseases, STDs). ทำความสะอาดมดลูกด้วยสบู่ที่เหมาะสมและน้ำเปล่าทุกวัน. ทำความสะอาดจุดซ่อนเร้นบริเวณภายนอก. หลีกเลี่ยงการใช้ใยบวบและการทำความสะอาดบ่อยเกินไป. หลีกเลี่ยงการฉีดล้าง. หลีกเลี่ยงสารดับกลิ่น น้ำหอม และผลิตภัณฑ์สำหรับผู้หญิง.
https://www.wikihow.com/Keep-Your-Vagina-Cleaner https://www.wikihow.com/Keep-Your-Vagina-Cleaner https://www.wikihow.com/Keep-Your-Vagina-Cleaner
Promoting Proper Vaginal Hygiene with Lifestyle Treating Vaginal Infections Washing Your Genital Area